CELEX: C2005/082/60
Language: sk
Date: 2005-04-02 00:00:00
Title: Vec T-5/05: Žaloba podaná dňa 10. januára 2005: V.I.C. Verband der Internationalen Caterer in Deutschland e. V. proti Komisii Európskych spoločenstiev

2.4.2005   
            
            
               SK
            
            
               Úradný vestník Európskej únie
            
            
               C 82/32
            
         Žaloba podaná dňa 10. januára 2005: V.I.C. Verband der Internationalen Caterer in Deutschland e. V. proti Komisii Európskych spoločenstiev
   (Vec T-5/05)
   (2005/C 82/60)
   Jazyk konania: nemčina
   V.I.C Verband der Internationalen Caterer in Deutschland e. V., so sídlom v Berlíne (Nemecko), v zastúpení: K. Kühne, Rechtsanwalt, podal 10. januára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               zrušil zamietnutie obsiahnuté v liste z 11. novembra 2004 týkajúce sa prístupu k žiadosti adresovanej Komisii dňa 12. mája 1978 nemeckými orgánmi v súvislosti s povolením na zavedenie špeciálnych opatrení;
            
         
               2.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Komisia zamietla v napadnutom liste podľa čl. 4 ods. 5 a 6 nariadenia o prístupe verejnosti k dokumentom (1) žiadosť žalobcu o nahliadnutie do spisu vo veci žiadosti Spolkovej republiky Nemecko o povolenie na zavedenie špeciálnych opatrení na odchýlenie sa od ustanovení smernice podľa článku 27 šiestej smernice o zosúladení právnych predpisov členských štátov týkajúcich sa daní z obratu (2).
   Žalobca uvádza, že odmietnutie prístupu k žiadosti znamená faktické odmietnutie právnej ochrany žalobcovi, keďže zamietnutie sťažnosti žalobcu v hlavnom konaní je založené na požadovanom dokumente. Žalobca ďalej uplatňuje, že odmietnutie prístupu porušuje nariadenie o prístupe verejnosti k dokumentom.
   Žalobca tvrdí, že odmietnutie prístupu, prípadne čl. 4 ods. 5 nariadenia o prístupe verejnosti k dokumentom porušuje článok 1 Zmluvy o EÚ a články 21, 207, 253 a 255 Zmluvy o ES, nakoľko chýbajúci súhlas k zverejneniu požadovaných dokumentov je v podstatne neodôvodnený.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43).
   
      (2)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1).